У дачыненні да "Мефіста" думаецца, што Іваноў у гэтым балеце сапраўды пераўзышоў самога сябе. Галоўным чынам, для таго, каб стварыць, прыдумаць, сачыніць пластычную мову спектакля, якая не з'яўлялася б парафразам або перапевамі мовы спектакляў ягонага настаўніка – В.Елізар'ева. I хоць спрактыкаванае вока, магчыма, там-сям i заўважыць дзве-тры пластычныя цытаты, – стварэнне самастойнай пластычнай мовы, магчыма, самая галоўная, самая вызначальная заслуга Іванова як харэографа.